historien+til+Østerrike

Østerrikes historie.

Etter å ha vært erobret av romerne, hunnerne, lombarderne, ostrogotherne, bayrerne og frankerne, kom Østerrike under habsburgerne i det 13. århundre. Denne slekten fortsatte å regjere Østerrike inntil det 20. århundre.

Etter oppløsningen av det tysk-romerske rike i 1806 ble Østerrike utropt som keiserrike, og den siste tysk-romerske keiser Franz II, som samtidig var erkehertug av Østerrike, konge av Böhmen, konge av Ungarn m.m., fortsatte således som keiser av dette. Østerrike kom formelt i en personalunion med kongedømmet Ungarn (som allerede hadde vært under habsburgsk styre i flere århundrer) i 1867, og unionen ble kjent som dobbeltmonarkiet Østerrike-Ungarn. Denne staten ble oppdelt etter nederlaget i 1. verdenskrig. Ungarn trådte ut av unionen, og en rekke østerrikske provinser, som Böhmen og Mähren, ble også avstått. Det resterende Østerrike ble republikk, mellom 1918 og 1919 offisielt kjent som Republikken Tysk Østerrike (Republik Deutschösterreich). Etter at ententen nektet Østerrike å forenes med Tyskland ble landet også presset til å endre navnet sitt til bare Republikken Østerrike. Østerrike ble annektert av Tyskland i 1938, i det såkalte Anschluss. Etter annen verdenskrig ble Østerrike gjenopprettet som egen stat, men var nøytralt, og tilhørte hverken øst- eller vestblokken.

Wiens historie